

#

**JAVNI POZIV**

**za potpore turističkim TOP događanjima i manifestacijama na području Splitsko-dalmatinske županije u 2025. godini**

**Split, 26. veljače 2025. godine**

Na temelju članka 46. stavka 1. točke 1. Zakona o turističkim zajednicama i promicanju hrvatskog turizma („Narodne novine“ br. 52/19), Statuta Turističke zajednice Splitsko-dalmatinske županije i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 352/2013), te temeljem Programa rada za 2024. godinu, Turistička zajednica Splitsko-dalmatinske županije objavljuje

**JAVNI POZIV**

**za potpore turističkim TOP događanjima i manifestacijama na području**

**Splitsko-dalmatinske županije u 2025. godini**

**I. Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice Splitsko-dalmatinske županije (dalje u tekstu: TZSDŽ) za TOP događanja i manifestacijama na području Splitsko-dalmatinske županije, **koja su motiv dolaska turista** u destinaciju i doprinose sljedećim ciljevima:

* + promociji Splitsko-dalmatinske županije kao turističke destinacije
	+ unapređenju/obogaćivanju turističkog proizvoda/ponude pojedine uže ili šire destinacije unutar županije
	+ razvoju sadržaja koji omogućavaju produljenje turističke sezone
	+ povećanju ugostiteljskog i drugog turističkog prometa, posebice u razdoblju pred i posezone
	+ jačanju snage brenda turizma Splitsko-dalmatinske županije
	+ stvaranju prepoznatljivog imidža turizma Splitsko-dalmatinske županije.

## II. Namjena potpore

Sredstva potpore odobravat će se za organizaciju i realizaciju TOP događanja.

TOP događanja su **prepoznatljiva događanja**, održana najmanje dva puta u posljednjih pet godina za koja se procjenjuje da su motiv dolaska većeg broja posjetitelja te imaju jak promidžbeni učinak u destinaciji i inozemstvu, i to kulturna, zabavna, tradicijska, sportska, eno-gastronomska i ostala.

Iznimno, stručno povjerenstvo Turističke zajednice može odlučiti o dodjeli potpore za događanje koje se održava po prvi put, a očekuje se da će predstavljati značajan motiv dolaska turista u destinaciju te iznimno obogatiti turističku ponudu destinacije.

Naglasak je na događanjima koja brendiraju destinaciju na autohton i održiv način vodeći pri tom računa o očuvanju tradicije i autentičnog načina života obzirom na specifičnosti lokacije unutar destinacije.

Tradicija, autohtona ponuda specifičnost načina života i očuvanje kulturne i prirodne baštine, produljenje sezone i outdoor aktivnosti smjernice su za razvoj održivosti turističke ponude.

Prilikom odabira stručno povjerenstvo će u najvećoj mogućoj mjeri nastojati ravnomjerno raspodijeliti sredstva na manifestacije koje se događaju u pred i posezoni kao i one kojesu datumski smještene u samoj sezoni.

**Minimalan iznos sredstava dodijeljen po jednoj manifestaciji iznosi 8.000 eura, dok najveći mogući dodijeljen iznos po manifestaciji iznosi 25.000,00 eura.**

**Sredstva TZ SDŽ koja korisnici dobivaju po ovom Javnom pozivu predstavljaju bruto sredstva.**

**Ukoliko dostavljena dokumentacija ne zadovoljava postavljene kriterije za ostvarivanje potpore za *TOP turistička događanja na području Splitsko-dalmatinske županije*, kandidature će biti premještene u kategoriju *Javnog poziva za potpore turističkim događanjima i manifestacijama u 2025. godini.***

**Bespovratna sredstva potpore mogu se dodijeliti i koristiti** isključivo za TOP događanja koja se održavaju u 2025. godini na području Splitsko-dalmatinske županije. Sredstva su namijenjena za sufinanciranje troškova nabave roba i usluga za neposrednu realizaciju događanja i to:

* najam opreme (audio i vizualna tehnika, pozornica i sl.)
* nabava radnog/potrošnog materijala vezanog za organizaciju događanja
* najam prostora za održavanje događanja
* najam prijevoznih sredstava u svrhu prijevoza organizatora i izvođača vezan uz organizaciju događanja
* troškove smještaja, putne troškove izvođača i vanjskih suradnika
* honorare (temeljem ugovora) izvođača i vanjskih suradnika
* zakup medijskog prostora i/ili troškove promocije događanja u destinaciji i inozemstvu (studijska putovanja stranih novinara, posebne prezentacije i događanja u suradnji s predstavništvima HTZ- a u inozemstvu, medijska promocija i dr.)
* izradu promotivnih i informativnih materijala (prospekti, karte, CD, DVD, filmovi i dr.)
* usluge zaštitarske službe
* druge troškove neposredne organizacije događanja, koje TZSDŽ smatra opravdanim.

## Potporu organizator može ostvariti samo u slučaju ako realizira najmanje 50% media plana dostavljenog prilikom kandidature na ispunjenom obrascu MP-2025.

**Bespovratna sredstva potpore ne mogu se dodijeliti i koristiti za**:

* + - kupnju nekretnina (objekata i zemljišta) i prijevoznih sredstava
		- troškove uobičajenog poslovanja organizatora događanja (plaće i ostala primanja zaposlenih bez obzira na razlog zapošljavanja, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade)
		- izradu studija, elaborata, projektne i druge dokumentacije
		- troškove oglašavanja koji su dio media planova za udruženo oglašavanje
		- sve druge troškove koji nisu vezani za realizaciju i ciljeve kandidiranog događanja.
		- vlastite kanale promocije

## III. Korisnici sredstava

**Za sredstva potpore mogu se kandidirati pravne i fizičke osobe (dalje u tekstu: Organizator) i to:**

* + **turističke zajednice**
	+ **jedinice lokalne i regionalne samouprave**
	+ **javne ustanove**
	+ **trgovačka društva**
	+ **obrti**
	+ **zadruge**
	+ **ustanove u kulturi**
	+ **umjetničke organizacije**
	+ **udruge**

**Svaki organizator ima pravo na ovaj poziv poslati najviše dvije (2) prijave za sufinanciranje određenog TOP događanja/manifestacije.**

## Ako događanje/manifestacija ima više (su)organizatora isto može kandidirati samo jedan od (su)organizatora.

Sukladno Zakonu o državnim potporama (NN 47/14) i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU L 352/2013), sredstva potpore po ovom Javnom pozivu smatraju se potporom male vrijednosti. Za pravne i fizičke osobe koje, obavljajući gospodarsku djelatnost, sudjeluju u prometu roba i usluga, zbroj ukupnih državnih potpora ne može biti veći od 200.000 eura u tri uzastopne godine. Relevantno trogodišnje razdoblje utvrđuje se dinamički, tako da se pri svakoj novoj dodjeli potpore utvrđuje ukupan iznos potpore za dotičnu godinu, kao i tijekom prethodne dvije godine. Ukoliko je pojedini gospodarski subjekt - korisnik sredstava već primio potporu male vrijednosti od drugih davatelja državne potpore, zbroj ukupnih državnih potpora ne može biti veći od 200.000 eura u tri uzastopne godine.

## Za potporu se ne mogu kandidirati:

* + **organizatori koji su dužnici plaćanja turističke pristojbe i/ili članarine a iste nisu podmirili, te koji nisu platili sve dospjele porezne obveze i obveze za mirovinsko i zdravstveno osiguranje,**
	+ **organizatori koji u prethodne tri godine nisu izvršili ugovorne obveze prema TZSDŽ ili su nenamjenski trošili prethodno dodijeljena bespovratna sredstva.**

**Kandidature koje su podnesene u 2024. godini, a kojima su odobrena sredstva no ista nisu opravdali u zadanom roku, odnosno nisu podnijeli zahtjev za isplatom niti podnijeli ostalu popratnu dokumentaciju NEMAJU PRAVO PODNOŠENJA PRIJAVE ZA 2025. godinu.**

**Ne odnosi se na organizatore koji nisu održali manifestaciju te su o istom obavijestili TZ SDŽ.**

**IV. Prihvatljivost troškova**

TZ SDŽ može Organizatoru odobriti potporu do 50 % opravdanih/prihvatljivih troškova događanja.

## V. Kriteriji za odobravanje potpore za TOP događanja

|  |
| --- |
|  |
| **1. Značaj događanja za stvaranje motiva dolaska u Splitsko-dalmatinsku županiju** |
| **2. Značaj događanja za obogaćivanje i podizanje konkurentnosti kompletne turističke ponude SDŽ** |
| **3. Značaj događanja za promociju Splitsko-dalmatinske županije u inozemstvu** |
| **4. Značaj događanja za razvoj turističke ponude u destinaciji** |
| **5. Karakter događanja** |
| **6. Sadržaj i kvaliteta događanja** |
| **7. Razdoblje održavanja događanja** |
| **8. Utjecaj na produljenje sezone****9. Utjecaj na disperziju posjetitelja unutar područja SDŽ** |
| **9. Oglašavanje događanja (media plan)** |

**VI. Dokumentacija za kandidiranje**

1. Dokumentacija za kandidiranje podnosi se: u tiskanom obliku – popunjene obrasce potrebno je isprintati, ovjeriti potpisom i pečatom te poslati poštom preporučeno s cjelokupnom dokumentacijom.

## Organizator je obavezan dostaviti sljedeću dokumentaciju u tiskanom obliku:

1. Popunjen obrazac zahtjeva JPT-2025 (objavljen na linku [www.dalmatia.hr](http://www.dalmatia.hr))
2. Popunjen obrazac MP-2025 (media plan) (objavljen na linku [www.dalmatia.hr](http://www.dalmatia.hr))
3. Izjavu o podmirenim dugovanjima, IPD-2025 (objavljenu na linku [www.dalmatia.hr](http://www.dalmatia.hr))
4. Izjavu korisnika da se ne nalazi u teškoćama, IKT-2025 (objavljena na linku [www.dalmatia.hr](http://www.dalmatia.hr))
5. Izjavu korisnika o svim dobivenim potporama male vrijednosti, IDM-2025 (objavljenu na linku [www.dalmatia.hr](http://www.dalmatia.hr))
6. Popunjen obrazac TPR-2025 koji se odnosi na planirane prihode i rashode (objavljen na linku [www.dalmatia.hr](http://www.dalmatia.hr))
7. Pismo potpore lokalne turističke zajednice, obrazac PPTM-2025, (objavljen na linku [www.dalmatia.hr](http://www.dalmatia.hr)) Nije obavezno!
8. Obrazac privole za obradu osobnih podataka, PRTM-2025, (objavljen na linku [www.dalmatia.hr](http://www.dalmatia.hr))
9. Izjavu korisnika o nekažnjavanju
10. Dokaz o pravnom statusu organizatora događanja: preslika izvoda iz Trgovačkog, obrtnog, ili drugog odgovarajućeg registra
11. Potvrdu nadležne Porezne uprave o nepostojanju duga organizatora prema državi (ne smije

biti starija od 30 dana od dana raspisivanja natječaja)

1. Program događanja – opisni i kronološki sadržaj događanja s listom izvođača/sudionika
2. Dokaz o sudjelovanju turističkih zajednica u financiranju događanja (Izjava o sudjelovanju s navedenim iznosom sredstava, ugovor ili sl.).
3. Obrazac IDF-2025 izjava o nepostojanju dvostrukog financiranja (objavljena na linku

[www.dalmatia.hr](http://www.dalmatia.hr))

 15.Obrazac FTG-2025, dozvola za korištenje foto/video, materijala (objavljen na linku

 [www.dalmatia.hr](http://www.dalmatia.hr))

**OBVEZE ORGANIZATORA**

**Prilikom dostave dokazne dokumentacije o izvršenju manifestacije, potrebno je:**

* **dostaviti media plan**
* **navesti sve poveznice gdje je ista bila oglašena**
* **prilikom oglašavanja navesti poveznicu na web stranicu Turističke zajednice Splitsko-dalmatinske županije** [**www.dalmatia.hr**](http://www.dalmatia.hr)
* **u svim vrstama oglašavanja, osim na radiju, organizator događanja mora objaviti znak TZSDŽ**
* **na društvenim mrežama (Facebook, Instagram) kod objave fotografija/video materijala s događanja koje ste prijavili na javni poziv, iste je potrebno označiti s hashtagom #centraldalmatia, #dalmatia i označiti službeni profil TZ SDŽ @centraldalmatia i @dalmatiahr**
* **Izvršitelj je obavezan dostaviti video zapis (min 15-30 sec) te najmanje tri fotografije samog događaja u visokoj rezoluciji (300 DPI) prilikom podnošenja dokazne dokumentacije o održanoj manifestaciji.**

Turistička zajednica Splitsko-dalmatinske županije zadržava pravo od organizatora događanja u svakom trenutku zatražiti na uvid dodatna pojašnjenja i dodatnu dokumentaciju.

Turistička zajednica Splitsko-dalmatinske županije zadržava pravo u svakom trenutku stavljanja ovog Javnog poziva van snage u slučaju izvanrednih i nepredviđenih okolnosti.

## Javni poziv objavljen je na internetskim stranicama TZ SDŽ [www.dalmatia.hr](http://www.dalmatia.hr)

**VII. Odobravanje potpore, odluka i objava popisa korisnika**

Obradu, evidentiranje i ocjenu valjanosti zaprimljenih kandidatura sukladno kriterijima Javnog poziva provodi stručno povjerenstvo Turističke zajednice Splitsko-dalmatinske županije. Povjerenstvo donosi odluku o dodjeli bespovratnih sredstava potpore sukladno utvrđenim kriterijima.

Popis projekata s iznosom dodijeljenih sredstava potpore po korisnicima biti će objavljen na internetskim stranicama TZSDŽ ([www.dalmatia.hr](http://www.dalmatia.hr)) najkasnije u roku od 15 dana od dana donošenja Odluke o dodjeli potpora događanjima.

##

## VIII. Način i rok podnošenja kandidatura

Organizatori događanja kandidaturu s cjelokupnom dokumentacijom iz točke VI. Javnog poziva, podnose Turističkoj zajednici Splitsko-dalmatinske županije.

Kandidature se podnose u tiskanom obliku – popunjene obrasce potrebno je isprintati, ovjeriti potpisom i pečatom te poslati poštom preporučeno s cjelokupnom dokumentacijom iz točke VI. Javnog poziva u zatvorenoj omotnici s naznakom **„Javni poziv za potpore TOP događanjima i manifestacijama na području Splitsko-dalmatinske županije u 2025. – NE OTVARAJ“.**

## Kandidature se šalju na adresu:

##  Turistička zajednica Splitsko-dalmatinske županije

##  Prilaz braće Kaliterna 10

##  21000 Split

**Rok podnošenja kandidature je 26. ožujka 2025. godine do 15.00 sati (u obzir dolaze i kandidature s datumom otpreme pošte od 26. ožujka 2025. godine).**

**IX. Kandidature koje se neće uzeti u razmatranje:**

* hodočašća, proslave godišnjica i obljetnica, natjecanja strukovnih udruženja, sajmovi, poslovni skupovi (konferencije, kongresi i dr.)
* kandidature s nepotpuno ispunjenim obrascima
* kandidature s nepotpunom dokumentacijom iz točke VI.
* kandidature koje se ne dostave u roku
* kandidature organizatora koji ne mogu biti korisnici potpore prema ovom Javnom pozivu
* kandidature organizatora koji u prethodne tri godine nisu izvršili ugovorne obveze prema sustavu turističkih zajednica ili su nenamjenski trošili prethodno dodijeljena bespovratna

sredstva

* organizatori koji su dužnici plaćanja boravišne pristojbe i/ili turističke članarine te koji nisu platili sve dospjele porezne obveze i obveze za mirovinsko i zdravstveno osiguranje
* događanja za koje kandidaturu zasebno podnosi više suorganizatora.

**X. Sklapanje ugovora**

S organizatorom kojem Turistička zajednica Splitsko-dalmatinske županije odobri potporu, sklapa se ugovor kojim se uređuje: način korištenja potpore, način praćenja realizacije događanja, isplata potpore, nadzor namjenskog korištenja potpore i druga pitanja vezana za organizaciju i realizaciju događanja i dodjelu potpore.

##

## XI. Način isplate potpore

TZSDŽ će odobrena sredstva potpore doznačiti organizatoru nakon realizacije događanja i po primitku cjelokupne potrebne dokumentacije utvrđene ugovorom:

* 1. zahtjev za isplatu odobrenih sredstava koji mora sadržavati:
		+ iznos odobrenih sredstava
		+ broj ugovora o potpori
		+ broj žiro računa/IBAN organizatora

 ***Obrazac ZIS-2025 objavljen na www.dalmatia.hr***

* 1. izvješće o realizaciji događanja (***obrazac za završno opisno izvješće, obrazac za završno financijsko izvješće objavljen na*** [***www.dalmatia.hr***](http://www.dalmatia.hr))
	2. foto i/ili druga dokumentacija kojom se dokazuje realizacija događanja
	3. računi izvođača/dobavljača, ugovori i druge dokaznice/dokumenti kojima se dokazuje realizacija događanja s bankarskim izvodima koji dokazuju izvršena plaćanja dostavljenih računa ili plaćeni računi za gotovinsko plaćanje
	4. kopija originalnih računa dobavljača kod kojih je izvršeno oglašavanje sukladno media planu s bankarskim izvodima koji dokazuju izvršena plaćanja dostavljenih računa
	5. originalni primjerci objavljenih oglasa u tiskanim medijima sukladno media planu
	6. fotodokumentacija za oglašavanje putem plakatiranja sukladno media planu
	7. kompjutorski ispis i audio-video zapis na CD-u, DVD-u ili USB-u za TV i radio oglašavanje sukladno media planu te za Internet oglašavanje sukladno media planu (screen-shot stranice na kojoj je objavljen banner s logom TZSDŽ ili popis ključnih riječi s screen-shotom stranice na koju ključne riječi vode, a na kojoj se mora nalaziti logo TZ SDŽ)
	8. odgovarajuća dokumentacija za ostale vrste oglašavanja.

**KRAJNJI ROK ZA DOSTAVU DOKUMENTACIJE ZA ISPLATU DODJELJENIH SREDSTAVA ZA MANIFESTACIJE KOJE SE ODRŽAVAJU:**

* **DO 31.08. 2025. JE SRIJEDA 15.10. 2025. GODINE.**
* **ZA MANIFESTACIJE KOJE SE ODRŽAVAJU NAKON 31.08. 2025. GODINE ROK JE PETAK 14.11. 2025. GODINE**
* **ZA MANIFESTACIJE KOJE SE ODRŽAVAJU NAKON 14.11. 2025. GODINE ROK JE 20.01. 2026. GODINE.**

**ZAHTJEVI ZA ISPLATOM POSLANI VAN NAVEDENIH ROKOVA NEĆE BITI UVAŽENI TE SREDSTVA NEĆE BITI ISPLAĆENA.**

**XII. Nadzor**

TZ SDŽ ima pravo nadzora/praćenja realizacije događanja i kontrole namjenskog trošenja sredstava.

Ako TZ SDŽ utvrdi nepravilnosti u korištenju potpore, naložit će organizatoru povrat potpore u dijelu u kojem je utvrđena nepravilnost.

**Split, 26. veljače 2025. godine**

**Turistička zajednica Splitsko-dalmatinske županije**

 **Ivana Vladović, direktorica**